 **ОБЩИНА БОРОВАН**

**3240 Борован, ул. „Иван Вазов” № 1, тел.:** (09147) **9440**

**кмет:** (09147) **9330, секретар:** (09147) **9301, факс:** (09147) **9200**

**e-mail:** [ob\_borovan@abv.bg](mailto:ob_borovan@abv.bg); **www**. borovan.bg

# ДО

**ОБЩИНСКИ СЪВЕТ БОРОВАН**

# Д О К Л А Д Н А З А П И С К А

**от Илиян Буковски – ЗА Кмет на Община Борован**

**съгласно Заповед № 24/17.01.2025 г. на Кмета на Община Борован**

**ОТНОСНО:** Кандидатстване на Община Борован с проектно предложение „Реконструкция на водопроводи от вътрешната водоснабдителна мрежа на с. Добролево“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Община Борованвъзнамерява дакандидатства с проектно предложение „Реконструкция на водопроводи от вътрешната водоснабдителна мрежа на с. Добролево“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

Сред допустимите дейности/инвестиции по Интервенцията попадат **Строителство, реконструкция и/или рехабилитация на линейна публична инфраструктура****,** в това число:

1. Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях;

2. Строителство, реконструкция и/или рехабилитация на нови и съществуващи общински пътища и съоръженията и принадлежностите към тях;

3. Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони.

Община Борован е допустим кандидат по процедурата за дейност 3 „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“, което обстоятелство изрично е посочено в Приложение № 2 към Условията за кандидатстване. За същата е определен **максимален размер на безвъзмездната финансова помощ в размер на 2 448 938,45 € или 4 789 633,83 лв.** съгласно Приложение № 3 „Списък с бюджети съгласно Методика за определяне на гарантирани бюджети за общините в обхвата на дефиницията за селски райони“ към Условията за кандидатстване.

Отделно, в Условията за кандидатстване е предвидено, че е максималният размер на заявените разходи за едно заявление за подпомагане за посочените дейности не може да надхвърля левовата равностойност на 1 000 000 евро, а в случай на подадени повече от едно заявление за подпомагане за един обект на инвестиция, общият размер на заявените разходи не може да надхвърля левовата равностойност на 3 000 000 евро.

Към днешна дата на територията на общината е извършена реконструкция на част от водоснабдителната система чрез финансиране, осигурено от Държавен фонд „Земеделие“ и МРРБ. Все още в някои населени места е налице компрометираната и силно амортизирана водопроводна мрежа, която може да бъде реконструирана в рамките на отворената Интервенция. Община Борован разполага с изготвен проект за с. Добролево, с който може да кандидатства. За целта е необходимо да бъдат взети следните решения от Общински съвет – Борован: решение за кандидатстване по посочената Интервенция и решение, че дейностите, включени в проектите, съответстват на приоритетите на плана за интегрирано развитие на общината.

Предвид крайния срок за подаване на заявления за подпомагане – **31.03.2025 г**., на основание чл. 21, ал. 2 от Закона за местното самоуправление и местната администрация (ЗМСМА) във връзка с чл. 21, ал. 1, т. 8 и т. 23 от ЗМСМА, във връзка с чл. 17, ал. 1, т. 2 от ЗМСМА, и в съответствие с Условия за кандидатстване със заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г., утвърдени със Заповед РД09-1260/11.12.2024 г. на Заместник-министъра на земеделието, предлагам да се проведе ПОИМЕННО гласуване в  **Общински съвет - Борован** и се обсъди и приеме следният проект на:

**РЕШЕНИЕ:**

1. Общински съвет – Борован дава съгласие Община Борован да участва по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г. с проектно предложение „Реконструкция на водопроводи от вътрешната водоснабдителна мрежа на с. Добролево“.
2. Потвърждава, че дейностите по проектно предложение „Реконструкция на водопроводи от вътрешната водоснабдителна мрежа на с. Добролево“ съответстват на Стратегическа цел II: Балансирано териториално развитие, чрез комплексно подобряване състоянието на техническата и социална инфраструктура и жизнената среда, съхраняване и опазване на природното богатство и културно-историческо наследство., Приоритет 2: Развитие на инфраструктурата, опазване на околната среда, природното богатство и културно-историческото наследство, мярка 2.7. Реконструкция на част от водоснабдителните системи в селата Добролево, Сираково, Нивянин, и Малорад, заложени в Плана за интегрирано развитие на община Борован, област Враца за периода 2021-2027 г.
3. Упълномощава Кмета на Община Борован да предприеме всички необходими правни и фактически действия за подготовка на проекта по т. 1, окомплектоване на документацията и кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

**Приложение: Условия за кандидатстване със заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г. ведно с Приложение № 2 и Приложение № 3.**

**С УВАЖЕНИЕ,**

**ИЛИЯН БУКОВСКИ**

*ЗА Кмет на Община Борован*

*съгласно Заповед № 24/17.01.2025 г. на Кмета на Община Борован*

*Съгласували:*

*................................*

*Фейсал Кариманов*

*Директор д-ция „ФСПДАО“*

*...................................*

*Веселина Геормезовска*

*Главен юрисконсулт*

*Изготвил:*

*.......................................*

*инж. Калинка Петкова*

*Директор д-ция „УТЕЗГФ“*

Проект!

**ОБЩИНСКИ СЪВЕТ – БОРОВАН**

**РЕШЕНИЕ**

№………/от…………

**ОТНОСНО:** Кандидатстване на Община Борован с проектно предложение „Реконструкция на водопроводи от вътрешната водоснабдителна мрежа на с. Добролево“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

**ОБЩИНСКИ СЪВЕТ**

На основание чл. 21, ал. 2 от Закона за местното самоуправление и местната администрация (ЗМСМА) във връзка с чл. 21, ал. 1, т. 8 и т. 23 от ЗМСМА, във връзка с чл. 17, ал. 1, т. 2 от ЗМСМА, и в съответствие с Условия за кандидатстване със заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г., утвърдени със Заповед РД09-1260/11.12.2024 г. на Заместник-министъра на земеделието, при мотиви, изложени в докладната записка, и след проведеното ПОИМЕННО гласуване

**РЕШИ:**

1. Общински съвет – Борован дава съгласие Община Борован да участва по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г. с проектно предложение „Реконструкция на водопроводи от вътрешната водоснабдителна мрежа на с. Добролево“.
2. Потвърждава, че дейностите по проектно предложение „Реконструкция на водопроводи от вътрешната водоснабдителна мрежа на с. Добролево“ съответстват на Стратегическа цел II: Балансирано териториално развитие, чрез комплексно подобряване състоянието на техническата и социална инфраструктура и жизнената среда, съхраняване и опазване на природното богатство и културно-историческо наследство., Приоритет 2: Развитие на инфраструктурата, опазване на околната среда, природното богатство и културно-историческото наследство, мярка 2.7. Реконструкция на част от водоснабдителните системи в селата Добролево, Сираково, Нивянин, и Малорад, заложени в Плана за интегрирано развитие на община Борован, област Враца за периода 2021-2027 г.
3. Упълномощава Кмета на Община Борован да предприеме всички необходими правни и фактически действия за подготовка на проекта по т. 1, окомплектоване на документацията и кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

**Вносител:**

**ИЛИЯН БУКОВСКИ**

*ЗА Кмет на община Борован*

*съгласно Заповед № 24/17.01.2025 г. на Кмета на Община Борован*