

**ОБЩИНА БОРОВАН**

**3240 Борован, ул. „Иван Вазов” №1, тел.:** (09147) **9330**

**кмет:** (09147)9330 **, секретар:** (09147)9318 **, факс:** (09147)9200

**e-mail:** [ob.borovan@borovan.egov.bg](mailto:ob.borovan@borovan.egov.bg); www.borovan.bg

ОБЩИНСКИ ПЛАН ЗА МЛАДЕЖТА 2025 г.

Общинският план за младежта е разработен в изпълнение на разпоредбите на чл. 15, ал.3 от Закона за младежта и Националната стратегия за младежта 2021-2030. Тя е с основни стратегически цели:

* **Цел 1:** Насърчаване на неформалното обучение;
* **Цел 2:** Насърчаване на заетостта и подкрепата за млади хора, които не учат, не работят и не се обучават;
* **Цел 3:** Насърчаване на ангажираността, участието и овластяването на младите хора;
* **Цел 4:** Развитие и утвърждаване на младежката работа в национален мащаб;
* **Цел 5:** Свързаност, толерантност и европейска принадлежност;
* **Цел 6:** Насърчаване на здравословен и природощадящ начин на живот;
* **Цел 7:** Насърчаване на културата и творчеството сред младите.

Планът отразява европейски, национални и местни политики за младите хора, систематизирани в програма с приоритети за всяка конкретна година и специфични акценти, свързани с динамиката в очакванията и потребностите на общността на младите хора. Плана изразява актуалните за община Борован предизвикателства пред младежта и съответните стратегически предложения за преодоляването им. Той цели създаване на възможности за пълноценно развитие на младите хора, изграждане на активна гражданска позиция у тях и включването им в процеса на вземане на решения.

Предвид рамката на Националната стратегия за младежта (2021-2030) Националната програма за младежта (2021-2025) и европейските стратегически документи за интелигентен, устойчив и приобщаващ растеж, структурата и дефинираните цели в Закона за младежта, Общинският план за младежта 2025 не променя дефинираните цели, направления и логическа рамка. Едновременно с това в плана са заложени приоритетите на младежките политики, които са разработени в Министерство на младежта и спорта и ще бъдат водещи в следващия период. В новата доктрина за младежта до 2030 година стратегически цели са равнопоставеност между формално, неформално и професионално образование, устойчива заетост и младежко предприемачество, ангажираност, участие и овластяване на младите хора, социално благополучие, свободно време и култура.

1. **ЦЕЛЕВА ГРУПА**

Дейностите в плана са насочени към подрастващите и младите хора на възраст между 15 и 29 години, организирани или не в различни структури, без оглед на тяхната расова, етническа, национална, социална и културна принадлежност.

1. **СИТУАЦИОНЕН АНАЛИЗ И ПРЕДИЗВИКАТЕЛСТВАТА ПРЕД МЛАДИТЕ ХОРА В ОБЩИНА БОРОВАН**

Младите хора в Община Борован, наблюдавани в общия контекст на възрастовата група и в своята индивидуалност, носят характерните особености на младежката общност в глобалния европейски и световен план. Отличава ги динамичното развитие на възгледите и възприятията им, като представители на ново поколение.

Най-разпознаваем в младежката общност остава стремежът към независимост, подхранван от разнообразни информационни източници, чрез които различни по своята същност авторитети се превръщат в модели за подражание. Това понятие младежите свързват преди всичко с финансовата свобода. Проучването на техните нагласи ясно показва, че материалният аспект има водеща роля, когато степенуват категориите на собствената си ценностна система. Те измерват успеха с нивото на социална и икономическа свобода, до което могат да достигнат с професионална реализация или друга форма на изява. Това обуславя стремежа да вземат самостоятелни решения в желанието им да намерят своето поприще и призвание.

В този деликатен период на техния живот оказват влияние обективни и субективни фактори, сред които най-силно въздействие имат незадоволителните условия на младежкия пазар на труда. Пазарният глад за определени специалисти все повече се разминава с реалните възможностите на професионалното образование от една страна, а от друга нивото на компетентност на младите специалисти често не кореспондира нито с тяхната самооценка, нито с изискванията на работодателите. В този процес полезната роля на Общината е да посредничи в партнирането и диалога между образованието и бизнеса, да насърчава навлизането на дуалното образование в сфери, важни за икономическия и социален микроклимат.

Образователната инфраструктура за всички етапи на обучение в Община Борован осигурява равнопоставен достъп до образование и извънкласни дейности. Представени са всички образователни степени и във всяка една от тях има образователни институции с традиции за качествено образование. Към момента в Община Борован функционират:

* 1 средно училище – ПГТ „Коста Петров“ с.Борован;
* 3 основни училища - ОУ „Св. Св. Кирил и Методий” с. Малорад , ОУ „Св. Св. Кирил и Методий” с.Добролево и ОУ „ Отец Паисий” с. Борован;
* 2 детски градини с два филиала - ДГ „ Тошка Петрова” с.Борован с филиал сНивянин и ДГ „Юрий Гагарин” с. Малорад с филиал с.Добролево.
* 1 яслена група в ДГ „Юрий Гагарин” с. Малорад

Доброто образование е важно условие за личната реализация на младите хора, за пълноценното им участие в обществения живот, както и за повишаване благосъстоянието на цялото общество. Пред образователната система стоят два основни проблема: Първият проблем е свързан с ранното отпадане от образователната система на ученици и незавършено основно образование, а вторият - с невъзможността за реализиране на пазара на труда на високообразовани млади специалисти и оттук с мотивацията им да търсят професионална реализация извън страната.

Ранното отпадане на учениците от образователната система, липсата на завършено основно или средно образование са основни фактори, в резултат на които се стига до младежко социално изключване. Проблемите в образователната система оказват пряко влияние върху избора на младежите за бъдещето им кариерно развитие и професионалната реализация в живота.

Възможностите за професионално развитие, достъп до качествено образование и участие в местното самоуправление са само част от приоритети, които са в основата за успешната реализация на младежите.

Младите хора имат затруднения за включване на пазара на труда, поради това че нямат практически и трудов опит по придобитата специалност, както и от факта, че малко работодатели инвестират в обучението и квалификацията на младите работници и служители. Младите хора се чувстват демотивирани от предлаганото заплащане, както и от условията на работа.

Община Борован противодейства на нарастващата се младежка безработица, като пристъпва към мерки за подкрепа на създаване на работни места, чрез включване в програми и проекти за заетост. Проблем е, че програмите са с краткосрочен характер, а по-важно е в дългосрочен план да се създадат устойчиви работни места.

Причините за младежка безработица могат да се обединят в няколко аспекта:

* + дисбаланс между реалното търсене на пазара на труда и младежите с определено професионално направление;
  + занижено равнище на професионална квалификация;
  + слабо търсена или неточна професионална ориентация;
  + липсата на трудов опит, който е основен фактор за всеки работодател при подбор на кадри;
  + демотивация от предлаганото заплащане;
  + малко на брой работодатели инвестират в обучението и квалификацията на младите работници и служители;

Националната политика на заетостта предлага специални мерки за заетост на младежите, включващи:

* + информация и услуги за професионално ориентиране и обучение;
  + квалификация и преквалификация;
  + помощ при започване на работа чрез субсидирани схеми на заетост.

Младите хора се нуждаят от по-голяма подкрепа както при стартирането, така и при развиването на самостоятелен бизнес, въпреки добрите практики и модели по проекти и програми, които ги насърчават. Предприемаческата култура сред младежите все още не е добре развита. Сред основните причини са липсата на стартов капитал, непознаване на бизнес средата, ясна и устойчива визия за развитие в краткосрочен план, икономическата криза и др.

Достъпът до информация е много важен фактор за развитието на всяка личност. Познаването на информационните технологии дава предимство на тези, които ги ползват, за осведомяване в областите представляващи интерес.

Информационни услуги за младежи предоставят Дирекция „Бюро по труда“, Дирекция

„Социално подпомагане“, Общинска администрация, читалищата и библиотеките в населените места.

Община Борован има изградена добра културна инфраструктура – обществени библиотеки към всички читалища и един Археологически музей и художествена галерия в с. Борован“. Чрез предлагането на разнообразна информация те подпомагат хората да участват компетентно при обсъждането и вземането на решения по ключови проблеми. Читалищните библиотеки осигуряват допълнително възможности за максимален достъп и обмен на информация, непрекъснат достъп до интернет и различни виртуални услуги за младите хора от малките населени места в общината. Библиотеките са оборудвани с компютърни конфигурации, принтери, мултимедия и др.

Младите хора живеят в епохата на новите информационни технологии. Те общуват повече в социалните мрежи и като че ли предпочитат посредствения чрез технологии контакт пред директния, „лице в лице”. Социалните мрежи са естествена за тях среда, в която създават контакти, търсят и споделят информация, общуват с приятели.

Дирекция „Социално подпомагане” провежда държавната политика в областта на социалното подпомагане, закрилата на детето, рехабилитацията и социалната интеграция на хората с увреждания на територията на община Борован в това число и младежи до 29 години.

Социалните услуги са ключов фактор за ефективно социално включване и участие в живота на обществото на младите хора. Целта е ограничаването на социалната изолация, в която се намират младежите в неравностойно положение, предоставяне на грижа в среда, заместваща семейната и създаване на условия за цялостно обслужване и задоволяване на основните жизнени потребности през деня.

Здравното състояние на лицата, принадлежащи към младежките общности се определя от състоянието и тенденциите на демографските процеси, заболеваемостта, рисковите фактори, физическото развитие и самооценката на здравето, които са характерни като цяло за нацията.

Основна предпоставка за здравословния начин на живот на младите хора е създаването на условия за физическо възпитание и спорт. В общината функционира футболен спортен клуб, танцов състав при ЦПЛР с.Борован с възможност за занимания в зависимост от интересите на младите хора.

В учебните и детските заведения на територията на общината има изградени здравни кабинети, където се обслужват децата и учениците от детски градини и училищата. Някои аспекти предизвикват особена загриженост, а именно въпросите на храненето, физическата активност, сексуалното и психичното здраве.

На територията на общината има изградени спортни площадки. Младите хора имат възможност да спортуват активно при изявено желание от тяхна страна, според личните им предпочитания. Чрез различните спортни занимания те развиват ценни физически и психически качества, осъществя се превенция на заболявания, както и превенция на противообществените прояви и престъпността.

Общината разполага със стадион, спортни площадки, детски площадки, които са достъпни за всички. Чрез спортни занимания основно в училищата, младите хора развиват ценните физически и психически качества, осъществява се превенция на заболявания, както и вид превантивни мерки срещу противообществените прояви и престъпността.

# ПРИОРИТЕТИ И СПЕЦИФИЧНИ ЦЕЛИ НА ОБЩИНСКАТА ПОЛИТИКА ЗА МЛАДЕЖТА

Общинският план за младежта 2025 е разработен като комплекс от мерки и дейности, които обуславят успешно партньорство между всички сектори, свързани с живота на младите хора. Ето защо настоящата програма се основава на традиционното сътрудничество и разчита на добрата координация в сфери като образование, трудова заетост, социално включване, здравеопазване, младежко доброволчество.

В изпълнение на Националната стратегия за младежта многосекторният подход следва своето логическото развитие на регионално, областно и общинско ниво чрез официално утвърдени секторни политики за формулиране, изпълнение и оценка на младежките дейности.

Доктрината на ЕС за младежта се фокусира върху 5 основни приоритета, които са базови и за настоящия Общински годишен план за младежта:

* участие;
* информация;
* неформално образование;
* доброволчески дейности;
* по-добро разбиране и познаване на проблемите на младежта.

В тази връзка Общинският план за младежта 2025 предвижда дейности, чрез които младите хора имат повече възможности:

* за участие в обществения живот, в обществени дискусии и вземане на решения за развитието на общината и общността;
* за знания, мобилност, заетост и социално включване;
* за достъп до неформално образование и форми за учене през целия живот;
* за ключови компетентности, дефинирани от Европейската референтна рамка, които обуславят повишаване на качеството на живот и личностното израстване;
* за създаване на младежка инфраструктура в изпълнение на националните приоритети и регионалните политики за младежта;
* за получаване на подкрепа и разбиране от обществото;

Общинският план за младежта 2025 цели постигането на националните приоритети чрез:

* засилване ролята на младите хора в обществото;
* поощряване на инициативи за ангажираност и участие;
* свързване и партньорство за по-добър старт в живота;
* очертаване на позитивна житейска перспектива и бъдеще.

Настоящият документ е отворен за корекции през годината и подлежи на промени и допълнения при постъпване на предложения за младежки дейности.

# ДЕЙНОСТИ ЗА ИЗПЪЛНЕНИЕ НА ПОЛИТИКАТА ЗА МЛАДИТЕ ХОРА В ОБЩИНА БОРОВАН.

|  |  |  |  |  |  |
| --- | --- | --- | --- | --- | --- |
| **Дейности** | **Програми, инициативи и кампании** | **Очакван резултат  за 2025 г.** | | **Отговорни институции** | |
| **1** | **2** | **3** | | **4** | |
| **1. Приоритет: Насърчаване на неформално обучение** | | |  | |  | |
| ***1.1. Стратегическа цел: Повишаване на достъпа до неформално обучение за развитие на ключови компетентности*** | | | | | | |
| **Дейност 1:** Насърчаване на участието на младите хора в неформално обучение и развитие на ключови компетентности. | Консултиране на лица, желаещи да валидират придобитите знания и компетентности чрез неформално обучение. | Повишаване броя на лицата, валидирали степен на образование. | | Община Борован, Дирекция "Бюро по труда", учебни заведения | |
| **Дейност 2:** Популяризиране на възможностите за неформалното обучение. | Провеждане на срещи с млади и успешни личности, реализирани в сферата на спорта, културата, предприемачеството, информационните технологии и други. | Популяризиране формите на неформалното обучение. | | Община Борован, ЦПЛР, училища, Дирекция "Бюро по труда", НПО, сдружения, частни обучителни центрове | |
| **Дейност 3:** Насърчаване ученето през целия живот. | Достъп на младите хора до обществени библиотеки и техните ресурси; осъвременяване на фондовете и актуализиране на информацията. Информационни кампании за програмите за повишаване на квалификация и преквалификацията предоставяни от Агенция по труда. | Повишавана на уменията на младите хора. | | Община Борован, библиотеки, читалища, Дирекция "Бюро по труда" | |
| ***1.2. Стратегическа цел: Повишаване качеството на неформалното обучение*** | | | | | | |
| **Дейност 1:** Привличане на млади преподаватели и бележити обучители в неправителствените организации за популяризиране на неформалното обучение. | Запознаване на младите хора, завършващи висше образование, с възможностите за кариерно развитие. | Повишаване информираността на младите хора. | | Училища, Дирекция "Бюро по труда", местен бизнес, Община Борован | |
| **2. Приоритет: Насърчаване на заетостта и подкрепата за млади хора, които не учат, не работят и не се обучават (NEETs).** | | | | | | |
| ***2.1. Стратегическа цел: Насърчаване заетостта на младите хора*** | | | | | | |
| **Дейност 1:** Осигуряване на възможност за професионална квалификация съобразно търсенето на пазара на труда. | Организиране на информационна среща с ученици от гимназиална степен на образование, с цел презентиране и предоставяне на информационни материали на европейски младежки платформи, мерки и схеми на оперативни програми на ЕС, профили на висши учебни заведения в страната и други. | Повишаване информираността на младите хора. | | Община Борован, училища | |
| **Дейност 2:** Реализиране на стажантски програми. | Реализиране на Национална програма "Старт в кариерата" и други. | Придобиване на опит в различни сфери. | | НСОРБ, Община Борован, Бюро по труда | |
| ***2.2. Стратегическа цел: Насърчаване на включването в образование и заетост на млади хора, които не учат, не работят и не се обучават (NEETs).*** | | | | | | |
| **Дейност 1:** Разработване и прилагане на услуги за социално включване на младежи от групата на (NEETs). | Организацията на спортни и туристически прояви и състезания сред природата. Привличане за участие в доброволчески инициативи. | Нарастване броя на реализирани спортни и туристически инициативи с участието на младежи. | | Община Борован, спортни клубове, клубове към училища, туристически дружества, БМЧК - Борован | |
| **3. Приоритет: Насърчаване на ангажираността, участието и овластяването на младите хора.** | | | | | | |
| ***3.1. Стратегическа цел: Повишаване нивото на гражданската ангажираност на младите хора.*** | | | | | | |
| **Дейност 1:** Насърчаване и подкрепа на доброволческите дейности. | Реализиране на различни кампании и включване в дейностите на Български Червен кръст. | Стимулиране на младежи чрез възможност за включване в културни/ обществени прояви. | | Община Борован, БМЧК - Борован | |
| ***3.2. Стратегическа цел: Повишаване нивото на овластяване и качествено участие на младите хора в процеса на вземане на решение на местно ниво.*** | | | | | | |
| **Дейност 1:** Насърчаване на младите хора за качествено участие в процесите на взимане на решения на местно ниво. | Провеждане на инициативата " кмет за един ден" в общинска администрация; | Подобряване на информираността за дейността на община Борован. | | Община Борован | |
| ***3.3. Стратегическа цел: Осигуряване на подкрепяща среда за младежките организации и популяризиране на ползи от тяхната работа*** | | | | | | |
| **Дейност 1:** Повишаване на информираност за възможностите за финансиране на младежки проекти и оптимизиране на процедурите за кандидатстване | Провеждане на кампания „Как да създам своя персонален финансов план“ | Насърчаване младежките инициативи и подкрепа на младите хора за участие в обществения живот. | | Община Борован, ПГТ "Коста Петров "с. Борован | |
| **4. Приоритет: Развитие и утвърждаване на младежката работа в национален мащаб** | | | | | | |
| ***4.1. Стратегическа цел: Насърчаване на иновативни подходи в младежката работа*** | | | | | | |
| **Дейност 1:** Създаване на междусекторен координационен механизъм за развитие и разширяване на обхвата на младежката работа | Провеждане на Великденска творческа работилница | Насърчаване на младите хора да са инициативни и да развиват своите творчески умения развиват | | Община Борован, ЦПЛР, училища, читалища | |
| **Дейност 2:** Насърчаване използването на дигитални инструменти в младежката работа. | Популяризиране на електронните платформи, използвани от Община Борован. | Повишаване на информираността по отношение на възможностите за развитие и подкрепа. | | Община Борован , МКБППМН, образователни институции, и др. | |
| **5. Приоритет: Свързаност, толерантност и европейска принадлежност** | | | | | | |
| ***5.1. Стратегическа цел: Насърчаване на социалното включване*** | | | | | | |
| **Дейност 1:** Повишаване на информираността на младите хора във връзка с проблемите на младежите от уязвими групи. | Включване на младежи в неравностойно положение в социалния живот на общината чрез участия в различни обществени инициативи. | Формиране на съзнание за равнопоставеност, солидарност и толерантност. | | Община Борован, МКБППМН,ЦНСТДБУ 1 и 2 , училища | |
| ***5.2. Стратегическа цел: Насърчаване на толерантност и не на насилие , превенция на агресия сред младите хора, включително и в онлайн пространствата*** | | | | | | |
| **Дейност 1:** Информационни кампании и младежки обучения, свързани с изграждането на толерантно поведение и противодействие на агресивното поведение и езика на омразата. | Отбелязване на Световен ден за борба с тормоза в училище през месец февруари. | Изграждане на толерантно поведение сред младите хора. | | Община Борован, училища на територията на общината | |
| ***5.3. Стратегическа цел: Засилване на чувство за принадлежността към ЕС и споделяне на европейските ценности*** | | | | | | |
| **Дейност 1:** Популяризиране на европейските ценности. | Отбелязване на Ден на Европа | Придобиване на инициативност и отговорност; | | Община Борован, училища | |
| **6. Приоритет: Насърчаване на здравословен и природощадящ начин на живот** | | | | | | |
| ***6.1. Стратегическа цел: Създаване на условия и насърчаване на младите хора към здравословен начин на живот, здравословно хранене, физическа активност и спорт*** | | | | | | |
| **Дейност 1:** Създаване на условия и насърчаване на физическата активност и спорта. | отбелязване на Европейска седмица на спорта | Все повече млади хора да бъдат обхванати в дейностите. | | Община Борован, училища, ЦПЛР | |
| **Дейност 2:** Повишаване на осведомеността по темите за здравословен начин на живот и здравословно хранене. | Организиране на събития за насърчаване на активния и здравословен начин на живот сред младите хора чрез осъществяване на различни тематични инициативи. | Все повече млади хора да бъдат обхванати в дейността. | | Община Борован, МКБППМН | |
| ***6.2. Стратегическа цел: Превенция на проблеми, свързани с психичното здраве на младите хора*** | | | | | | |
| **Дейност 1:** Повишаване информираността на младите хора за получаване на психологична подкрепа. | Провеждане на обучения и състезания на Ученически екипи по първа помощ | Повече обхванати младежи. | | Община Борован, МБЧК | |
| ***6.3. Стратегическа цел: Превенция на проблеми, свързани със сексуалното и репродуктивно здраве на младите хора*** | | | | | | |
| **Дейност 1:** Повишаване на информираността по темата за сексуалното и репродуктивно здраве на младите хора. | Провеждане на образователни кампании и дискусии за превенция на нежелана бременност, сексуално предавани инфекции, сексуално и репродуктивно здраве. | Повишаване здравната култура сред младите хора. | | Община Борован, МКБППМН, педагогически съветници, психолози, медицински специалисти | |
| **Дейност 2:** Насърчаване на семейно планиране сред младите хора. | Консултиране за възможности за кандидатстване към Център за асистирана репродукция към министъра на здравеопазването за лечение на репродуктивни проблеми на млади семейни двойни или двойки, живеещи на семейни начала. | Развитие на устойчив семеен модел сред младите хора. | | Община Борован , ОПЛ | |
| ***6.4. Стратегическа цел: Постигане на осъзната промяна в мисленето и поведението на младите хора по отношение на опазване на околната среда*** | | | | | | |
| **Дейност 1:** Разширяване на познанията на младите хора в областта на опазването на околната среда, включително индивидуалния им принос. | Организиране на почиствания, включване в кампания "Да изчистим България заедно" | Повишаване на познанията относно природата и околната среда. | | Община Борован, училища, кметства и др. | |
| **Дейност 2:** Стимулиране и подкрепа на младежки доброволчески инициативи в областта на опазването на околната среда и формиране на устойчива екологична култура и поведение. | Провеждане на младежки доброволчески кампании за опазване и облагородяване на природата - паркове в населените места | Увеличен брой доброволчески инициативи. | | Община Борован, доброволци, кметства и др. | |
| **7. Приоритет: Насърчаване на културата и творчеството сред младите** | | | | | | |
| ***7.1. Стратегическа цел: Повишаване на достъпа до култура и нивото на културно участие на младите хора*** | | | | | | |
| **Дейност 1:** Осигуряване на възможности за младежи за включване в културния и спортен живот на община Борован. | Привличане на младите хора в ежегодни обществено значими инициативи и мероприятия по Културен и Спортен календар - организиране и отбелязване на национални празници, празник на населените места в общината и други. | Активизиране на младежката публика. | | Община Борован, читалища, кметства | |
| ***7.2. Стратегическа цел: Насърчаване на лични творчески умения*** | | | | | | |
| **Дейност 1:** Повишаване на информираността за местни, национални и международни културни прояви. | Включване в общински конкурси, посветени на национални и други празници като 1 ноември - Ден на народните будители, коледни празници и др. | Стимулиране на младежи чрез възможност за включване в културните прояви на територията на общината. | | Община Борован, МКБППМН, училища, читалища | |
| **Дейност 3:** Стимулиране на подрастващите за включване в културни прояви. | Отбелязвана на майските празници. Създаване и развитие на школи по изкуства, клубове за народни танци, музика, фотография и други към народните читалища. | Активизиране на младежи за присъединяване към културни активности в общината. | | Община Борован, читалища | |

1. **ОСИГУРЯВАНЕ НА ИНФОРМАЦИЯ И ПУБЛИЧНОСТ НА ОБЩИНСКИЯ ПЛАН ЗА МЛАДЕЖТА 2025 г.**

Мерките за информираност и публичност на Общинския план за младежта 2025 са предвидени във всяка дейност от различните направления според спецификите на конкретните инициативи, събития, акции и кампании. Всички прояви на младежка активност, предмет на Общинския план за младежта 2025, се популяризират с на официалната страница на Община Борован и в социалните мрежи, формирани за всяка конкретна инициатива. Регионалните медии се уведомяват чрез публикации при провеждане на значими събития. Според спецификата на събитието, за всички значими събития с фестивален и конкурсен характер ще се изработват транспаранти, винили (за сцена, стена, билборд), работни материали, рекламни тениски и др.

Общинският план за младежта – 2025 г. е приет от Общински съвет Борован с Решение №…… по Протокол №…… от ………….2025г.